બારડોલી નગરમાં ભારે વરસાદને કારણે ઠેર-ઠેર પાણી ભરાઈ ગયા હતા. રસ્તાઓ પર પાણી વહેવા લાગતા વાહન ચાલકોને પણ મુશ્કેલી પડી હતી. બારડોલી નવસારી રોડ પર તાજપોર કોલેજ નજીક એક વૃક્ષ તૂટી પડતાં વાહન વ્યવહારને આંશિક અસર થઈ હતી. મહુવા તાલુકામાં પણ વરસાદને પગલે જળબંબાકારની સ્થિતિ સર્જાઇ હતી. મોડી સાંજે સાત વાગ્યા બાદ વરસાદ વરસવાનું ચાલુ રહ્યું હતું. જિલ્લાની વાત કરીએ તો અન્ય તાલુકાઓમાં છુટો-છવાયો વરસાદ થયો હતો. વરસાદને કારણે ક્યાંય નુકશાનના સમાચાર મળ્યા ન હતા.